CELEX: 
Language: sk
Date: 2022-01-17 00:00:00
Title: DELEGOVANÉ NARIADENIE KOMISIE (EÚ) / ktorým sa mení príloha II k nariadeniu Európskeho parlamentu a Rady (EÚ) 2018/848, pokiaľ ide o osobitné požiadavky na výrobu a používanie neekologických semenáčikov a iného rastlinného množiteľského materiálu, semenáčikov a iného rastlinného množiteľského materiálu z konverzie a ekologických semenáčikov a iného rastlinného množiteľského materiálu

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               V nadväznosti na prijatie nového nariadenia (EÚ) 2018/848 o ekologickej poľnohospodárskej výrobe a pozmeňujúceho delegovaného nariadenia Komisie (EÚ) 2020/1794, pokiaľ ide o používanie rastlinného množiteľského materiálu z konverzie a neekologického rastlinného množiteľského materiálu, je potrebné zaviesť ďalšie zmeny, pokiaľ ide o používanie rastlinného množiteľského materiálu z konverzie a neekologického rastlinného množiteľského materiálu. Ide najmä o možné výnimky z používania ekologických semenáčikov, ktoré sú osobitným druhom rastlinného množiteľského materiálu pochádzajúceho zo semien a ktoré nie sú zaradené do databáz a systémov informácií o dostupnosti rastlinného množiteľského materiálu uvedených v článku 26 nariadenia (EÚ) 2018/848. 
            
            
               Vzhľadom na zvyčajnú prax presádzania semenáčikov záhradníckych plodín, ktoré často podliehajú krátkemu produkčnému cyklu od presadenia semenáčikov až po prvý zber produktov, je dôležité v takýchto prípadoch obmedziť výnimku pre používanie neekologických semenáčikov a objasniť používanie semenáčikov z konverzie a neekologických semenáčikov a požiadavky na ich výrobu za prísnych ekologických podmienok, aby sa zabezpečila integrita ekologickej poľnohospodárskej výroby. 
            
            
               Okrem toho je potrebné umožniť hladký prechod na výrobu ekologického rastlinného množiteľského materiálu s cieľom zabezpečiť rozvoj sektora ekologických škôlok vzhľadom na viaceré techniky výroby rozličných druhov rastlinného množiteľského materiálu pre rôzne druhy. V súčasnosti existuje málo ekologických škôlok, ktoré pracujú s materskými rastlinami alebo inými rastlinami určenými na množenie pestovanými v súlade s podmienkami stanovenými v časti I bode 1.8.2 prílohy II k nariadeniu (EÚ) 2018/848, a to pre zdĺhavé produkčné cykly, dlhodobé investície a technické ťažkosti pri zabezpečovaní súladu s požiadavkami na certifikáciu kvality a fytosanitárnymi požiadavkami.
            
            
               Treba preto predložiť pozmeňovací návrh, aby sa za určitých podmienok umožnila výroba rastlinného množiteľského materiálu pochádzajúceho z rastlín, ktoré nespĺňajú požiadavky časti I bodu 1.8.2 prílohy II k nariadeniu (EÚ) 2018/848, a umiestnenie na trh na účely ich používania v ekologických plodinách.
            
            
               Keďže nariadenie (EÚ) 2018/848 sa bude uplatňovať od 1. januára 2022, je potrebné zaviesť ustanovenie o spätnej účinnosti, aby sa zabránilo právnemu vákuu.
            
            
               2.KONZULTÁCIE PRED PRIJATÍM AKTU
            
            
               Akt bol predmetom rozsiahlych diskusií, na ktorých sa zúčastnili členské štáty zastúpené v skupine odborníkov pre ekologickú poľnohospodársku výrobu, ako aj hlavné organizácie pôsobiace v sektore ekologickej poľnohospodárskej výroby a sektoroch rastlinného množiteľského materiálu, a to konkrétne federácia IFOAM a jej pridružené sektorové zoskupenia, únia COPA-COGECA a ESA. Pri vypracúvaní týchto pravidiel GR AGRI úzko spolupracovalo s inými generálnymi riaditeľstvami (predovšetkým s GR SANTE) v oblastiach ich špecifických odborných znalostí. Okrem toho boli informovaní aj partneri v rámci organizácie WTO a uskutočnili sa všeobecné verejné konzultácie. 
            
            
               V priebehu všeobecnej verejnej konzultácie bolo prostredníctvom mechanizmu spätnej väzby doručených viac ako 400 príspevkov. S cieľom reagovať na obavy, ktoré vyjadrili rôzne zainteresované strany, Komisia navrhuje rozšíriť zmeny týkajúce sa výnimiek pre semenáčiky aj na iné druhy rastlinného množiteľského materiálu s cieľom umožniť hladký prechod na vývoj ekologického rastlinného množiteľského materiálu vzhľadom na nedostatočnú dostupnosť rastlín pestovaných v súlade s časťou I bodom 1.8.2 prílohy II k nariadeniu (EÚ) 2018/848 pre viaceré druhy a odrody.
            
            
               3.PRÁVNE PRVKY DELEGOVANÉHO AKTU
            
            
               V odôvodnení 35 nariadenia (EÚ) 2018/848 sa zdôrazňuje, že s cieľom zabezpečiť kvalitu, vysledovateľnosť, dodržiavanie súladu a prispôsobenie sa technickému vývoju sa na Komisiu deleguje právomoc prijímať určité akty, a to okrem iného aj v súvislosti s používaním rastlinného množiteľského materiálu z konverzie alebo neekologického rastlinného množiteľského materiálu. 
            
            
               Vymedzenie pojmu rastlinný množiteľský materiál stanovené v článku 3 bode 17 nariadenia (EÚ) 2018/848 zahŕňa všetky druhy materiálov: „rastlinný množiteľský materiál“ sú rastliny a všetky časti rastlín vrátane semien v ktoromkoľvek štádiu rastu, ktoré sú schopné vyprodukovať celé rastliny a sú určené na tento účel“. Semenáčiky sú druhom rastlinného množiteľského materiálu a patria do rozsahu pôsobnosti výnimky podľa časti I bodu 1.4 prílohy II k nariadeniu (EÚ) 2018/848, v ktorej sa stanovuje možnosť pestovať semenáčiky alebo priesady v kontajneroch na účely ďalšieho presadenia. V prílohe III k vykonávaciemu nariadeniu (EÚ) 2020/464 sa uvádza aj toto vymedzenie pojmu: „Na účely tohto bodu je „sadenica“ mladá rastlina pochádzajúca z osiva a nie z rezania.“ Z dôvodu takto vymedzeného pojmu boli semenáčiky vyňaté z informácií o dostupnosti rastlinného množiteľského materiálu, ktoré musia členské štáty poskytovať Komisii podľa ustanovení článku 26 nariadenia (EÚ) 2018/848. 
            
            
               V bode 1.8.1 sa vyžaduje, aby sa na výrobu rastlín a rastlinných produktov iných ako rastlinného množiteľského materiálu používal iba ekologický rastlinný množiteľský materiál. Výnimky z bodu 1.8.1 sú možné v súlade s bodom 1.8.5.1 pre nedostatok ekologického rastlinného množiteľského materiálu alebo rastlinného množiteľského materiálu z konverzie.
            
            
               Pokiaľ ide o výrobu ekologického rastlinného množiteľského materiálu, v časti I bode 1.8.2 prílohy II k nariadeniu 2018/848 sa stanovujú tieto podmienky: „Na účely získania ekologického rastlinného množiteľského materiálu, ktorý sa má používať na výrobu iných produktov, ako je rastlinný množiteľský materiál, bola materská rastlina a v náležitom prípade iné rastliny určené na produkciu rastlinného množiteľského materiálu vyprodukované v súlade s týmto nariadením aspoň počas obdobia jednej generácie alebo v prípade viacročných plodín aspoň počas obdobia jednej generácie v priebehu dvoch vegetačných období.“ Ekologický rastlinný množiteľský materiál by mal preto pochádzať z rastlín, ktoré boli vypestované a prispôsobené podmienkam ekologickej poľnohospodárskej výroby v súlade s požiadavkami stanovenými v bode 1.8.2 v závislosti od druhu.
            
            
               Týmto delegovaným aktom sa menia ustanovenia týkajúce sa možnej výnimky pre používanie neekologických semenáčikov. Tento akt najmä zakazuje povolenie používania neekologických semenáčikov pre plodiny, v prípade ktorých je produkčný cyklus, od presadenia semenáčikov až po zber konečného produktu, dokončený v jednom vegetačnom období. V delegovanom akte sa okrem toho objasňujú ustanovenia týkajúce sa výroby semenáčikov z konverzie v zmysle článku 10 ods. 4 písm. a) nariadenia (EÚ) 2018/848.
            
            
               Okrem toho s cieľom riešiť nedostatok ekologických osív, z ktorých by sa mali produkovať semenáčiky, ako aj nedostatok materských rastlín alebo prípadne iných rastlín určených na výrobu rastlinného množiteľského materiálu pestovaných v súlade s časťou I bodom 1.8.2 prílohy II k nariadeniu (EÚ) 2018/848, sa týmto delegovaným aktom zavádzajú aj ustanovenia, ktorými sa prevádzkovateľom produkujúcim rastlinný množiteľský materiál povoľuje za určitých podmienok produkovať a umiestňovať na trh rastlinný množiteľský materiál, ktorý sa má použiť v ekologických plodinách, aj keď nepochádza z materských rastlín alebo iných rastlín v súlade s bodom 1.8.2 prílohy II. 
            
            
               DELEGOVANÉ NARIADENIE KOMISIE (EÚ) …/…
            
            
               z 17. 1. 2022
            
         
         
            
               ktorým sa mení príloha II k nariadeniu Európskeho parlamentu a Rady (EÚ) 2018/848, pokiaľ ide o osobitné požiadavky na výrobu a používanie neekologických semenáčikov a iného rastlinného množiteľského materiálu, semenáčikov a iného rastlinného množiteľského materiálu z konverzie a ekologických semenáčikov a iného rastlinného množiteľského materiálu
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007
                  1
               , a najmä na jeho článok 12 ods. 2 písm. b) a e), 
            
            
               keďže:
            
            
               (1)V nariadení (EÚ) 2018/848, a najmä v časti I prílohy II k uvedenému nariadeniu, sa stanovujú určité požiadavky, pokiaľ ide o používanie rastlinného množiteľského materiálu z konverzie a neekologického rastlinného množiteľského materiálu. 
            
            
               (2)Vzhľadom na postupné ukončovanie platnosti výnimiek vzťahujúcich sa na používanie ekologického rastlinného množiteľského materiálu, ktoré sa stanovujú v článku 53 nariadenia (EÚ) 2018/848, je dôležité zvýšiť výrobu ekologického rastlinného množiteľského materiálu a rastlinného množiteľského materiálu z konverzie, ako aj ich umiestnenie na trh. 
            
            
               (3)V prípade niektorých záhradníckych druhov je však súčasná dostupnosť ekologických semien a semien z konverzie obmedzená a používanie neekologických semien na výrobu semenáčikov ako rastlinného množiteľského materiálu pestovaného za ekologických podmienok je bežnou technikou. 
            
            
               (4)Databázy a systémy uvedené v článku 26 ods. 1 a 2 nariadenia (EÚ) 2018/848, v ktorých sa od členských štátov vyžaduje, aby zverejňovali informácie o dostupnosti rastlinného množiteľského materiálu z ekologickej poľnohospodárskej výroby a rastlinného množiteľského materiálu z konverzie, nezahŕňajú semenáčiky. Vzhľadom na osobitnú povahu semenáčikov a odlišnú dĺžku ich produkčného cyklu treba objasniť pravidlá ich používania v ekologickej poľnohospodárskej výrobe. Dostupnosť ekologických semien a semien z konverzie pre príslušné druhy a odrody by sa mala zohľadniť pri určovaní potenciálnej dostupnosti ekologických semenáčikov a semenáčikov z konverzie na trhu.
            
            
               (5)V súlade s článkom 10 ods. 4 druhým pododsekom písm. a) nariadenia (EÚ) 2018/848 možno takisto obchodovať s neekologickým rastlinným množiteľským materiálom ako s produktmi z konverzie za predpokladu, že bolo dodržané obdobie konverzie minimálne 12 mesiacov. Používanie rastlinného množiteľského materiálu z konverzie by sa malo uprednostniť pred používaním neekologického rastlinného množiteľského materiálu. V tejto súvislosti treba objasniť, že „semenáčiky z konverzie“ sa môžu použiť, ak ich kultivačný cyklus trval aspoň 12 mesiacov na pozemku, ktorý ukončil obdobie konverzie v trvaní 12 mesiacov, alebo ak boli vypestované v kontajneroch alebo na pozemku za predpokladu, že semenáčiky pochádzajú zo semenáčikov z konverzie, ktoré boli zozbierané z rastlín pestovaných na pozemku, ktorý ukončil obdobie konverzie v trvaní 12 mesiacov.
            
            
               (6)Pokiaľ však ide o semenáčiky, je potrebné zakázať používanie neekologických semenáčikov pre plodiny, ktoré dokončili produkčný cyklus v rámci jedného vegetačného obdobia, od presadenia semenáčikov až po prvý zber konečného produktu, aby sa zabezpečila integrita ekologických produktov, ktorá by mohla byť oslabená v prípade prítomnosti rezíduí v neekologických semenáčikoch použitých ako východiskový materiál. 
            
            
               (7)V prípade určitých druhov ovocia, viniča a okrasných druhov alebo odrôd je dostupnosť materských rastlín alebo prípadne iných rastlín určených na výrobu rastlinného množiteľského materiálu vypestovaných v súlade s časťou I bodom 1.8.2 prílohy II k nariadeniu (EÚ) 2018/848, nedostatočná. Okrem toho existuje málo škôlok ekologického ovocia a viniča, ktoré v súčasnosti pracujú s materskými rastlinami vypestovanými v súlade s bodom 1.8.2, a to pre dlhodobé investície a technické ťažkosti pri zabezpečovaní úplného súladu s požiadavkami na certifikáciu kvality a fytosanitárnymi požiadavkami.
            
            
               (8)S cieľom podporiť ďalší rozvoj tohto vysoko špecializovaného výrobného odvetvia je vhodné zaviesť možnosť povoliť používanie neekologického rastlinného množiteľského materiálu pestovaného v ekologických podmienkach na výrobu rastlinného množiteľského materiálu, ktorý sa má uvádzať na trh a používať pre ekologické plodiny, za predpokladu, že sú splnené určité osobitné podmienky. 
            
            
               (9)Prevádzkovatelia, ktorí takýto rastlinný množiteľský materiál produkujú, by mali mať možnosť dobrovoľne zverejňovať informácie o dostupnosti takéhoto materiálu vo vnútroštátnych systémoch zriadených v súlade s článkom 26 ods. 2 nariadenia (EÚ) 2018/848. Prevádzkovateľom to umožní vybrať si ekologicky pestovaný rastlinný množiteľský materiál, ak nie je k dispozícii ekologický rastlinný množiteľský materiál alebo rastlinný množiteľský materiál z konverzie. 
            
            
               (10)S cieľom zabezpečiť koherenciu by platnosť povolení na používanie neekologického rastlinného množiteľského materiálu vypestovaného v ekologických podmienkach na výrobu rastlinného množiteľského materiálu mala uplynúť v rovnakom čase, ako uplynie platnosť výnimiek z používania ekologického rastlinného množiteľského materiálu. Komisia by mala monitorovať dostupnosť ekologického rastlinného množiteľského materiálu a ukončí alebo predĺži platnosť takýchto povolení vzhľadom na závery týkajúce sa dostupnosti ekologického rastlinného množiteľského materiálu uvedené v správe stanovenej v článku 53 ods. 7 nariadenia (EÚ) 2018/848 a v súlade s článkom 53 ods. 2 uvedeného nariadenia.
            
            
               (11)Príloha II k nariadeniu (EÚ) 2018/848 by sa preto mala zodpovedajúcim spôsobom zmeniť.
            
            
               (12)Aby sa predišlo právnemu vákuu, toto nariadenie by sa malo uplatňovať so spätnou účinnosťou odo dňa začatia uplatňovania nariadenia (EÚ) 2018/848,
            
            
               PRIJALA TOTO NARIADENIE:
            
            
               Článok 1
            
         
         
            
               Príloha II k nariadeniu (EÚ) 2018/848 sa mení v súlade s prílohou k tomuto nariadeniu.
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Uplatňuje sa od 1. januára 2022.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 17. 1. 2022
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 150, 14.6.2018, s. 1.
               
            
      
    ---documentbreak--- 
      
         
         
            
               PRÍLOHA 
            
            
               Časť I prílohy II k nariadeniu (EÚ) 2018/848 sa mení takto: 
            
            
               a)Bod 1.8.5.1 sa mení takto: 
            
            
               i)Prvý odsek sa nahrádza takto: 
            
            
               „Odchylne od bodu 1.8.1, ak z údajov zozbieraných v databáze uvedenej v článku 26 ods. 1 alebo v systémoch uvedených v článku 26 ods. 2 vyplýva, že nedošlo k naplneniu kvalitatívnych alebo kvantitatívnych potrieb prevádzkovateľa v súvislosti s príslušným ekologickým rastlinným množiteľským materiálom, prevádzkovateľ môže použiť rastlinný množiteľský materiál z konverzie v súlade s článkom 10 ods. 4 druhým pododsekom písm. a) alebo rastlinný množiteľský materiál povolený v súlade s bodom 1.8.6.“; 
            
            
               ii)Za prvý odsek sa vkladá tento odsek:
            
            
               „Okrem toho sa v prípade nedostupnosti ekologických semenáčikov môžu použiť „semenáčiky z konverzie“, s ktorými sa obchoduje v súlade s článkom 10 ods. 4 druhým pododsekom písm. a), ak sa pestujú takto: 
            
            
               a)prostredníctvom minimálne 12-mesačného cyklu pestovania od semien po konečné semenáčiky na pozemku, ktorý v tom istom období dodržal obdobie konverzie v trvaní najmenej 12 mesiacov, alebo 
            
            
               b)na ekologickom pozemku alebo na pozemku v konverzii alebo v kontajneroch, ak sa na ne vzťahuje výnimka uvedená v bode 1.4, za predpokladu, že semenáčiky pochádzajú zo semien z konverzie, zozbieraných z rastliny pestovanej na pozemku, ktorý dodržal obdobie konverzie v trvaní najmenej 12 mesiacov.“;
            
            
               iii)Druhý, tretí a štvrtý odsek sa nahrádzajú takto: 
            
            
               „Ak nie je ekologický rastlinný množiteľský materiál alebo rastlinný množiteľský materiál z konverzie povolený v súlade s bodom 1.8.6 k dispozícii v dostatočnej kvalite alebo v dostatočnom množstve na uspokojenie potrieb prevádzkovateľa, príslušné orgány môžu povoliť použitie neekologického rastlinného množiteľského materiálu v zmysle bodov 1.8.5.3 až 1.8.5.8. 
            
            
               Takéto individuálne povolenie sa vydáva len v jednom z týchto prípadov:
            
            
               a)ak v databáze uvedenej v článku 26 ods. 1 alebo v systémoch uvedených v článku 26 ods. 2 nie je registrovaná žiadna odroda druhu, ktorú má prevádzkovateľ v úmysle získať;
            
            
               b)ak žiadny prevádzkovateľ, ktorý obchoduje s rastlinným množiteľským materiálom, nie je schopný dodať príslušný ekologický rastlinný množiteľský materiál alebo rastlinný množiteľský materiál z konverzie povolený v súlade s bodom 1.8.6 včas na výsev alebo výsadbu v situáciách, keď si používateľ objednal rastlinný množiteľský materiál v primeranom čase, aby umožnil prípravu a dodávku ekologického rastlinného množiteľského materiálu alebo rastlinného množiteľského materiálu z konverzie alebo rastlinného množiteľského materiálu povoleného v súlade s bodom 1.8.6;
            
            
               c)ak odroda, ktorú má prevádzkovateľ v úmysle získať, nie je v databáze uvedenej v článku 26 ods. 1 alebo v systémoch uvedených v článku 26 ods. 2 registrovaná ako ekologický rastlinný množiteľský materiál alebo ako rastlinný množiteľský materiál z konverzie povolený v súlade s bodom 1.8.6, pričom je tento prevádzkovateľ schopný preukázať, že daným agronomickým a pôdnoklimatickým podmienkam a potrebným technologickým aspektom želanej produkcie nezodpovedá žiadna z registrovaných alternatív toho istého druhu;
            
            
               d)ak je použitie daného materiálu odôvodnené na účely výskumu, terénneho testovania malého rozsahu, zachovania odrody alebo inovácie produktu a súhlas s ním vyjadrili príslušné orgány dotknutého členského štátu.
            
            
               Pred vyžiadaním takéhoto povolenia sú prevádzkovatelia v záujme overenia dostupnosti príslušného ekologického rastlinného množiteľského materiálu alebo rastlinného množiteľského materiálu z konverzie povoleného v súlade s bodom 1.8.6, a teda v záujme overenia odôvodnenosti svojej žiadosti, povinní preštudovať si údaje v databáze uvedenej v článku 26 ods. 1 alebo v systémoch uvedených v článku 26 ods. 2.“;
            
            
               b)Bod 1.8.5.2 sa mení takto:
            
            
               i)Prvý odsek sa nahrádza takto: 
            
         
         
            
               „Odchylne od bodu 1.8.1 môžu prevádzkovatelia v tretích krajinách používať rastlinný množiteľský materiál z konverzie v súlade s článkom 10 ods. 4 druhým pododsekom písm. a) alebo rastlinný množiteľský materiál povolený v súlade s bodom 1.8.6, ak existuje odôvodnený predpoklad, že ekologický rastlinný množiteľský materiál nie je na území tretej krajiny, v ktorej sídli prevádzkovateľ, dostupný v dostatočnej kvalite či v dostatočnom množstve.“;
            
            
               ii)Tretí odsek sa nahrádza takto:
            
            
               „Štátne inšpekčné organizácie alebo súkromné inšpekčné organizácie uznané v súlade s článkom 46 ods. 1 môžu prevádzkovateľom v tretích krajinách povoliť používanie neekologického rastlinného množiteľského materiálu v ekologickej výrobnej jednotke, ak na území tretej krajiny, v ktorej sídli prevádzkovateľ, nie je ekologický rastlinný množiteľský materiál alebo rastlinný množiteľský materiál z konverzie, alebo rastlinný množiteľský materiál povolený v súlade s bodom 1.8.6 k dispozícii v dostatočnej kvalite či v dostatočnom množstve, a to za podmienok stanovených v bodoch 1.8.5.3, 1.8.5.4, 1.8.5.5 a 1.8.5.8.“; 
            
            
               c)Vkladajú sa tieto body 1.8.5.8 a 1.8.6:
            
            
               „1.8.5.8. Príslušné orgány nesmú povoliť používanie neekologických semenáčikov v prípade semenáčikov tých druhov, ktorých cyklus pestovania – od presadenia semenáčikov po prvý zber produktov – je dokončený v jednom vegetačnom období. 
            
            
               1.8.6. Príslušné orgány alebo prípadne štátne inšpekčné organizácie alebo súkromné inšpekčné organizácie uznané v súlade s článkom 46 ods. 1 môžu prevádzkovateľom produkujúcim rastlinný množiteľský materiál na použitie v ekologickej poľnohospodárskej výrobe povoliť používať neekologický rastlinný množiteľský materiál, ak materské rastliny alebo prípadne iné rastliny určené na produkciu rastlinného množiteľského materiálu a vyprodukované v súlade s bodom 1.8.2 nie sú k dispozícii v dostatočnom množstve alebo v dostatočnej kvalite, a umiestňovať takýto materiál na trh na používanie v ekologickej poľnohospodárskej výrobe za predpokladu, že sú splnené tieto podmienky: 
            
            
               a)Neekologický rastlinný množiteľský materiál nebol po zbere ošetrený inými prípravkami na ochranu rastlín, ako sú prípravky povolené v súlade s článkom 24 ods. 1 tohto nariadenia, okrem prípadu, keď príslušné orgány dotknutého členského štátu v súlade s nariadením (EÚ) 2016/2031 predpísali na rastlinolekárske účely chemické ošetrenie všetkých odrôd a heterogénneho materiálu daného druhu na ploche, na ktorej sa má použiť predmetný rastlinný množiteľský materiál. V prípade použitia neekologického rastlinného množiteľského materiálu podrobeného takémuto chemickému ošetreniu podlieha pozemok, na ktorom sa pestuje daný ošetrovaný rastlinný množiteľský materiál, obdobiu konverzie v zmysle bodov 1.7.3 a 1.7.4 (podľa vhodnosti);
            
            
               b)Použitý neekologický rastlinný množiteľský materiál nie je semenáčikom tých druhov, ktorých cyklus pestovania – od presadenia semenáčikov po prvý zber produktov – je dokončený v jednom vegetačnom období; 
            
            
               c)Rastlinný množiteľský materiál sa pestuje v súlade so všetkými ostatnými príslušnými požiadavkami ekologickej rastlinnej výroby; 
            
            
               d)Povolenie na používanie neekologického rastlinného množiteľského materiálu musí byť získané pred výsevom alebo výsadbou tohto materiálu; 
            
            
               e)Príslušný orgán, štátna inšpekčná organizácia alebo súkromná inšpekčná organizácia zodpovedné za udeľovanie povolení udelia takéto povolenie len individuálnym používateľom a naraz na jednu sezónu a uvedú množstvá povoleného rastlinného množiteľského materiálu;
            
            
               f)Odchylne od písmena e) môžu príslušné orgány členských štátov každoročne udeliť všeobecné povolenie na používanie určitého druhu, poddruhu alebo odrody neekologického rastlinného množiteľského materiálu a zverejniť zoznam takýchto druhov, poddruhov alebo odrôd a každoročne ho aktualizovať. V takom prípade uvedené príslušné orgány uvedú množstvá povoleného neekologického rastlinného množiteľského materiálu;
            
            
               g)Platnosť povolení udelených v súlade s týmto odsekom uplynie 31. decembra 2036.
            
            
               Príslušné orgány členských štátov každoročne do 30. júna a prvýkrát do 30. júna 2023 oznámia Komisii a ostatným členským štátom informácie o povoleniach udelených v súlade s prvým odsekom.
            
            
               Prevádzkovateľom, ktorí produkujú rastlinný množiteľský materiál vyprodukovaný v súlade s prvým odsekom a obchodujú s takýmto rastlinným množiteľským materiálom, sa umožní dobrovoľne zverejniť príslušné osobitné informácie o dostupnosti takéhoto rastlinného množiteľského materiálu vo vnútroštátnych systémoch zriadených v súlade s článkom 26 ods. 2. Prevádzkovatelia, ktorí sa rozhodnú zahrnúť takéto informácie, zabezpečia, aby sa informácie pravidelne aktualizovali a odstraňovali z vnútroštátnych systémov, keď rastlinný množiteľský materiál už nie je k dispozícii. Ak prevádzkovatelia využívajú všeobecné povolenie uvedené v písmene e), vedú záznamy o použitom množstve.“